CELEX: 32017D1841
Language: et
Date: 2017-10-10 00:00:00
Title: Komisjoni rakendusotsus (EL) 2017/1841, 10. oktoober 2017, millega muudetakse rakendusotsust (EL) 2017/247, milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides (teatavaks tehtud numbri C(2017) 6886 all) (EMPs kohaldatav tekst )

11.10.2017   
            
            
               ET
            
            
               Euroopa Liidu Teataja
            
            
               L 261/26
            
         KOMISJONI RAKENDUSOTSUS (EL) 2017/1841,
   10. oktoober 2017,
   millega muudetakse rakendusotsust (EL) 2017/247, milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides
   
      
         (teatavaks tehtud numbri C(2017) 6886 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
   võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 4,
   ning arvestades järgmist:
   
               (1)
            
            
               Komisjoni rakendusotsus (EL) 2017/247 (3) (viimati muudetud komisjoni rakendusotsusega (EL) 2017/1593) (4) võeti vastu pärast alatüüpi H5 kuuluva viiruse põhjustatud kõrge patogeensusega linnugripi puhanguid mitmes liikmesriigis (edaspidi „asjaomased liikmesriigid“) ning kõnealuste liikmesriikide pädeva asutuse poolt kaitse- ja järelevalvetsoonide kehtestamist vastavalt nõukogu direktiivi 2005/94/EÜ (5) artikli 16 lõikele 1.
            
         
               (2)
            
            
               Rakendusotsuses (EL) 2017/247 on sätestatud, et asjaomase liikmesriigi pädeva asutuse poolt direktiivi 2005/94/EÜ kohaselt kehtestatud kaitse- ja järelevalvetsoonid peavad hõlmama vähemalt kõnealuse rakendusotsuse lisas kaitse- ja järelevalvetsoonidena loetletud piirkondi.
            
         
               (3)
            
            
               Rakendusotsuses (EL) 2017/247 on samuti sätestatud, et direktiivi 2005/94/EÜ artikli 29 lõike 1 ja artikli 31 kohaselt tuleb kaitse- ja järelevalvetsoonides meetmete rakendamist jätkata vähemalt nende tsoonide kohta kõnealuse rakendusotsuse lisas kindlaksmääratud kuupäevani.
            
         
               (4)
            
            
               Olenevalt epidemioloogilisest olukorrast seoses kõrge patogeensusega linnugripi puhanguga võib asjaomane liikmesriik kehtestada edaspidi kooskõlas direktiivi 2005/94/EÜ artikli 16 lõikega 4 kaitse- ja järelevalvetsoonide ümber või kõrvale täiendavaid piirangutsoone.
            
         
               (5)
            
            
               Tauditõrje tõhustamiseks peaks asjaomane liikmesriik kehtestama oma territooriumil täiendavad piirangutsoonid seal, kus epidemioloogiline uurimine on teinud kindlaks taudi leviku tõsise ohu; arvesse tuleb võtta direktiivi 2005/94/EÜ artikli 16 lõikes 3 sätestatud kriteeriume, mille alla kuuluvad muu hulgas geograafilised iseärasused, ettevõtete paiknemine ja kaugus ning kodulindude hinnanguline arv; kodu- ja muude vangistuses peetavate lindude liikumis- ja kauplemismarsruudid ning kaitse- ja järelevalvetsoonide toimimiseks vajalike töötajate ja rajatiste olemasolu.
            
         
               (6)
            
            
               Peale selle on kõnealuse direktiivi artiklis 32 sätestatud, et pädev asutus võib ette näha, et kaitse- ja järelevalvetsoonides kohaldatavat mõnda meedet või kõiki meetmeid tuleb kohaldada ka täiendavates piirangutsoonides.
            
         
               (7)
            
            
               Selguse mõttes ja selleks, et hoida liikmesriike, kolmandaid riike ja sidusrühmi liidu epidemioloogilise olukorra arenguga kursis, peaksid täiendavad piirangutsoonid olema hõlmatud rakendusotsusega (EL) 2017/247 ning selle lisas loetletud. Võttes arvesse liidu epidemioloogilist olukorda seoses kõrge patogeensusega linnugripi puhanguga, peaks lisas olema esitatud täiendavates piirangutsoonides kaitsemeetmete kohaldamise lõppkuupäev.
            
         
               (8)
            
            
               Asjaomased liikmesriigid peaksid keelustama elusaid kodulinde, ööpäevaseid tibusid ja haudemune sisaldavate saadetiste lähetamise rakendusotsuse (EL) 2017/247 lisas loetletud täiendavatest piirangutsoonidest muudesse liikmesriikidesse, välja arvatud juhul, kui asjaomane liikmesriik annab loa selliste eritingimuste alla kuuluvate saadetiste lähetamiseks.
            
         
               (9)
            
            
               Rakendusotsust (EL) 2017/247 on muudetud komisjoni rakendusotsusega (EL) 2017/696, (6) et kehtestada tingimused ööpäevaseid tibusid sisaldavate saadetiste lähetamiseks lisas loetletud täiendavatest piirangutsoonidest, arvestades et selline kaup ei kujuta endast suurt ohtu kõrge patogeensusega linnugripi levimiseks. Samaväärseid tingimusi tuleks kohaldada ka juhul, kui on tegemist asjaomaste liikmesriikide poolt lähetatavate ööpäevaseid tibusid sisaldavate saadetistega rakendusotsuse (EL) 2017/247 lisas loetletud täiendavatest piirangutsoonidest muudesse liikmesriikidesse.
            
         
               (10)
            
            
               Lisaks tuleks lubada, et asjaomane liikmesriik saaks anda loa haudemune sisaldavate saadetiste lähetamiseks täiendavatest piirangutsoonidest, kuna kõrge patogeensusega linnugripi levimine saadetisest muudele kodulindudele ei ole tõenäoline eelkõige seepärast, et munade pind peab olema desinfitseeritud enne muudesse liikmesriikidesse saatmist ning lähte- ja sihtkoha haudejaamad peavad vastama nõukogu direktiivi 2009/158/EÜ (7) II lisas kehtestatud hügieeninõuetele.
            
         
               (11)
            
            
               Rakendusotsust (EL) 2017/247 tuleks seega muuta, et kehtestada tingimused, mille kohaselt asjaomased lähteliikmesriigid võivad lubada ööpäevaseid tibusid ja haudemune sisaldavate saadetiste lähetamist täiendavatest piirangutsoonidest muudesse liikmesriikidesse.
            
         
               (12)
            
            
               Rakendusotsuse (EL) 2017/247 lisa tuleks muuta, et lisada sinna uus C osa, milles on loetletud asjaomase liikmesriigi poolt direktiivi 2005/94/EÜ kohaselt kehtestatud täiendavad piirangutsoonid, samuti selleks et lisada sinna täiendavates piirangutsoonides kohaldatavate piirangute kehtivus.
            
         
               (13)
            
            
               Rakendusotsust (EL) 2017/247 on muudetud komisjoni rakendusotsusega (EL) 2017/977, (8) et pikendada kohaldamiskuupäeva kuni 31. detsembrini 2017.
            
         
               (14)
            
            
               Kuna kõnealuse taudi hooajalise esinemise oht liidus kasvab, võiks kõnealuse rakendusotsuse lisas loetletud meetmete kohaldamist jätkata ka pärast kõnealust kuupäeva, juhul kui liidus tuleb ette uusi taudipuhanguid. Seetõttu on asjakohane pikendada rakendusotsuse (EL) 2017/247 kohaldamise kuupäeva kuni 31. maini 2018.
            
         
               (15)
            
            
               Rakendusotsust (EL) 2017/247 tuleks seepärast vastavalt muuta.
            
         
               (16)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsust (EL) 2017/247 muudetakse järgmiselt.
   
               1)
            
            
               Artikli 1 teine lõik asendatakse järgmiste lõikudega:
               „Samuti kehtestatakse käesoleva otsusega direktiivi 2005/94/EÜ artikli 16 lõike 4 kohaselt liidu tasandil täiendavad piirangutsoonid, mis tuleb luua asjaomastes liikmesriikides pärast kõrge patogeensusega linnugripi puhangut või puhanguid; samuti tuleb kehtestada kõnealustes täiendavates piirangutsoonides kohaldatava meetme kestus.
               Käesoleva otsusega kehtestatakse eeskirjad elusaid kodulinde, ööpäevaseid tibusid ja haudemune sisaldavate saadetiste lähetamiseks asjaomasest liikmesriigist.“
            
         
               2)
            
            
               Artikli 3a lõige 3 jäetakse välja.
            
         
               3)
            
            
               Artikli 3a järele lisatakse artiklid 3b, 3c ja 3d:
               „Artikkel 3b
               Asjaomased liikmesriigid tagavad, et
               
                           a)
                        
                        
                           nende pädevate asutuste poolt direktiivi 2005/94/EÜ artikli 16 lõike 4 kohaselt loodud täiendavad piirangutsoonid koosnevad vähemalt piirkondadest, mis on loetletud kui täiendavad piirangutsoonid käesoleva otsuse lisa C osas;
                        
                     
                           b)
                        
                        
                           meetmed, mida tuleb kohaldada täiendavates piirangutsoonides, millele on osutatud direktiivi 2005/94/EÜ artiklis 32, kehtivad vähemalt käesoleva otsuse lisa C osas loetletud täiendavate piirangutsoonide kehtivuse kuupäevani.
                        
                     Artikkel 3c
               1.   Asjaomased liikmesriigid keelavad elusaid kodulinde, ööpäevaseid tibusid ja haudemune sisaldavate saadetiste lähetamise C osas loetletud täiendavatest piirangutsoonidest muudesse liikmesriikidesse, välja arvatud juhul, kui saadetist lähetava asjaomase liikmesriigi pädev asutus annab järgnevalt nimetatud tingimustel loa järgmise kauba saatmiseks otseveona:
               
                           a)
                        
                        
                           ööpäevased tibud, kes vastavad artikli 3a lõike 1 punktides a ja b kehtestatud tingimustele;
                        
                     
                           b)
                        
                        
                           haudemunad, mis vastavad järgmistele tingimustele:
                           
                                       i)
                                    
                                    
                                       munad on pärit heakskiidetud rajatisest, mis asub väljaspool piirkondi, mis on loetletud lisa A ja B osas kui kaitse- ja järelevalvetsoonid;
                                    
                                 
                                       ii)
                                    
                                    
                                       kui heakskiidetud rajatise kõigis tootmisüksustes 72 tunni jooksul enne saadetise lähetamist tehtud kodulindude läbivaatus on andnud rahuldava tulemuse;
                                    
                                 
                                       iii)
                                    
                                    
                                       haudemunad ning nende pakendid on enne lähetamist desinfitseeritud vastavalt veterinaarjärelevalve ametniku ettekirjutustele.
                                    
                                 
                     2.   Lõikes 1 osutatud ööpäevaseid tibusid ja haudemune sisaldavate saadetiste transport peab toimuma põhjendamatu viivituseta sõidukites, konteinerites või kastides, mis on puhastatud ja desinfitseeritud vastavalt veterinaarjärelevalve ametniku ettekirjutustele.
               Artikkel 3d
               Asjaomased liikmesriigid tagavad, et direktiivi 2009/158/EÜ artikliga 20 ette nähtud ja kõnealuse direktiivi IV lisas esitatud veterinaarsertifikaatides, mis peavad kaasas olema teistesse liikmesriikidesse lähetatavate, käesoleva otsuse artiklites 3a ja 3c osutatud ööpäevaseid tibusid ja haudemune sisaldavate saadetistega, on järgmine lause:
               
                  „Saadetis vastab komisjoni rakendusotsuses (EL) 2017/247 sätestatud loomatervisenõuetele.““
               
            
         
               4)
            
            
               Artiklis 5 asendatakse kuupäev „31. detsember 2017“ kuupäevaga „31. mai 2018“.
            
         
               5)
            
            
               Rakendusotsuse (EL) 2017/247 lisa muudetakse vastavalt käesoleva otsuse lisale.
            
         Artikkel 2
   Käesolev otsus on adresseeritud liikmesriikidele.
   
      Brüssel, 10. oktoober 2017
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 395, 30.12.1989, lk 13.
   
      (2)  EÜT L 224, 18.8.1990, lk 29.
   
      (3)  Komisjoni 9. veebruari 2017. aasta rakendusotsus (EL) 2017/247, milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides (ELT L 36, 11.2.2017, lk 62).
   
      (4)  Komisjoni 20. septembri 2017. aasta rakendusotsus (EL) 2017/1593, millega muudetakse rakendusotsuse (EL) 2017/247 (milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides) lisa (ELT L 243, 21.9.2017, lk 14).
   
      (5)  Nõukogu 20. detsembri 2005. aasta direktiiv 2005/94/EÜ linnugripi tõrjet käsitlevate ühenduse meetmete ning direktiivi 92/40/EMÜ kehtetuks tunnistamise kohta (ELT L 10, 14.1.2006, lk 16).
   
      (6)  Komisjoni 11. aprilli 2017. aasta rakendusotsus (EL) 2017/696, millega muudetakse rakendusotsust (EL) 2017/247, milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides (ELT L 101, 13.4.2017, lk 80).
   
      (7)  Nõukogu 30. novembri 2009. aasta direktiiv 2009/158/EÜ kodulindude ja haudemunade ühendusesisest kaubandust ning kolmandatest riikidest importimist reguleerivate loomatervishoiunõuete kohta (ELT L 343, 22.12.2009, lk 74).
   
      (8)  Komisjoni 8. juuni 2017. aasta rakendusotsus (EL) 2017/977, millega muudetakse rakendusotsust (EL) 2017/247, milles käsitletakse kaitsemeetmeid seoses kõrge patogeensusega linnugripi puhangutega teatavates liikmesriikides (ELT L 146, 9.6.2017, lk 155).
   
      LISA
      Rakendusotsuse (EL) 2017/247 lisa B osa järel lisatakse järgmine C osa:
      
         „C OSA
         
            Liikmesriik:
         
         Asjaomase liikmesriigi täiendavad piirangutsoonid, nagu on osutatud artiklis 3b:
         
                     Liikmesriik: piirkond:
                  
                  
                     Meetme kohaldamise lõppkuupäev vastavalt artiklile 3b
                  
               
                      
                  
                  
                     
                        xx.xx.201x“